Čime sam to zaslužila?

***Čime sam to zaslužila?*** () španski je dramsko-komični film iz 1984. u režiji Pedra Almodóvara. U naslovu se umjesto upitnika nekad koristi uzvičnik.

To je Almodóvarov četvrti film, a opisao ga je kao omaž italijanskom neorealizmu iako taj omaž uključuje šale o pedofiliji, prostituciju i dijete s telekinetičkim moćima. Film, čija je radnja smještena u blokove tornjeva oko Madrida, opisuje žensku frustraciju i slom porodice, reflektirajući Godardov film *Dvije ili tri stvari koje znam o njoj* i uz snažnu prisutnost elemenata zapleta iz kratke priče *Janje za klanje* Roalda Dahla i eseja "A Day's Work" Trumana Capotea, ali uz Almodóvarov jedinstven pristup snimanju filmova.

## Radnja 
Film je presjek života jedne domaćice u postfrankovskom Madridu 1980-ih. Gloria živi u malom i jeftinom stanu s mužem i dva sina tinejdžera: deklariranim homoseksualcem Miguelom, koga prodaje zubaru, i Tonijem, koji je diler droge. Njen muž Antonio čezne za Njemicom kojoj je bio vozač u Njemačkoj prije nego što se oženio Glorijom.

Glorijina ekscentrična svekrva, pretjerano štedljiva i nesretna žena koja skriva svoje kolačiće, također je član Glorijinog domaćinstva. Cristal, prostitutka i prva susjeda, najbolja je Glorijina prijateljica. Juani, šivačica koja također živi u istom bloku, ima kćerku s telekinetičkim moćima.

Antonio u svom taksiju upoznaje pisca Lucasa. Oni smišljaju plan da napišu knjigu s krivotvorenim pismima Adolfa Hitlera. Lucas putuje u Berlin kako bi se susreo s Ingrid Müller, Antoniovom nekadašnjom djevojkom, koja im može pomoći u vezi s knjigom. Suicidalna Ingrid nazove Antonija telefonom. To dovodi do svađe s Glorijom. Kad je on napadne u kuhinji, ona ga udari svinjskom nogom (šunkom), a Antonio padne mrtav. Kućni ljubimac njene svekrve, gušter Dinero ("Novac"), jedini je svjedok ubistva. Gloria lukavošću uspijeva izbjeći istražiocima i nikad ne bude povezana s ubistvom.

Njena svekrva vraća se u rodno selo i odvodi Tonija sa sobom. Gloria, ostavljena sama i u depresiji, želi se baciti s balkona. No, predomisli se kad se Miguel vrati i rekne da se želi brinuti o njoj.

## Uloge 
* Carmen Maura – Gloria, domaćica i čistačica
* Ángel de Andrés López – Antonio, Glorijin muž, taksist i krivotvoritelj pisama
* Juan Martínez – Toni, njihov 14-godišnji sin i diler droge
* Miguel Ángel Herranz – Miguel, njihov 12-godišnji sin, koga zlostavljaju odrasli muškarci
* Chus Lampreave – baka, Antoniova majka, koja živi s njima
* Verónica Forqué – Cristal, prostitutka koja živi u istom bloku
* Kiti Manver – Juani, šivačica koja živi u istom bloku
* Sonia Hohmann – Vanessa, Juanina kći s telekinetičkim moćima
* Gonzalo Suárez – Lucas Villalba, pisac koji upoznaje Antonija u taksiju
* Amparo Soler Leal – Patricia
* Katia Loritz – Ingrid Müller, Njemica, Antoniova nekadašnja djevojka
* Luis Hostalot – Polo, policajac s erektilnom disfunkcijom
* Javier Gurruchaga – zubar koji želi usvojiti Miguela
* Cecilia Roth – žena u TV-reklami
* Pedro Almodóvar – plejbek pjesme "La bien pagá"
* Tinín Almodóvar – službenik u banci
* Carlitos – Dinero ("Novac"), gušter

## Reference 
## Vanjski linkovi 
* 
* 

Kategorija:Filmovi iz 1984.
Kategorija:Filmovi na španskom jeziku
Kategorija:Filmovi na engleskom jeziku
Kategorija:Filmovi na njemačkom jeziku
Kategorija:Filmovi na francuskom jeziku
Kategorija:Španski filmovi
Kategorija:Španski dramski filmovi
Kategorija:Španske filmske komedije
Kategorija:Filmovi s radnjom u Madridu
Kategorija:Filmovi snimljeni u Madridu
Kategorija:Nezavisni filmovi